En familie i Farsø vågnede tidligt i morges op til indbrudstyve i deres hjem. Indbrudet udviklede sig, og manden i huset blev truet på livet med en kniv. To unge på 15 og 17 år fra en institution i området blev i dag varetægtsfængslet i fire uger i sagen. De er sigtet for røveri. Manden i huset vågnede ved seks-tiden ved at det "puslede". Han forsøgte at komme ind til stuen, men døren blev holdt lukket. Han sprang derfor ud af vinduet i soveværelset for at komme rundt om huset, men her blev han mødt af en person med en kniv. Tyvene stak af i familiens røde Passat, som de kørte i grøften med. Her blev de anholdt af politiet, der kender de to i forvejen.
En 15-årig og en 17årig sigtet for røveri i Farsø.